Ǹdzóe biá. Dziá. Sáləmen. 2Sɔán ai Ǹtondôbə, sí ésə ! Yián dúmá dzwé díé, sə́ə́gán nyé ai biá bí ólugú. 3Kadán Zambá nâ: "Mim̀bɔán míe mí bui məsis adzé ! Éyɔŋ abuí ngul dóe látə́bə̄ bɔ́ ósú, miǹzízíŋ míe mí ngayəg wa." 4Sí ésə yakúd wa məbɔ́ŋ ósū, yayia wa biá, yayia dzwé dóe." 5Zǎn, myǎyi yén mim̀bɔán mí Zāmbá a kúb bod wɔ̌ŋ á nyɔ́l ai biyə̌ŋ bí mam bíé: a ngávəŋan máŋ mə́ ńtɔ̄á ǹkód sí, bə́ ngálod məkǒl miǹkód; étēde, ńkāān nyé ábōg. 7Ai fím yǎ ázombo díé, a dzóe á ńnomó etɔá; mís móe mâfɔmbɔ məyɔŋ bíkúl, nə́ bəkada kádá bə́ zā bɛ́dé ńlō ! 8Ǎ məyɔŋ, váán Zambá wáán maa, mǐ yédán olugú wōē, 9Ényɔ́ ā bɔ̄ nə́ bǐ nyiŋ, a ndzí kig dzogě naa məkǒl máán mə́ ndəŋ. 10Ǎ Zāmbá, o ngáfɔmbɔ bíā; o fúbú bíā á ndóan anə́ báfúbū sílíba. 11O ngákə ai bía ólām, o tindí bía ngadag ángə̄də́g; 12o dzogé nə́ bod bə́ wūlu bíā á ńlō á yōb; bí ngálod á ndóan ai á məndím, ńdɔ o ngákúlī bíā ású ábóg. 13Manyían á ndá dzoe ai mim̀kpə́l biyə́m; mâzu wa kpân mə́tǐŋ 14yā mə́ ngáyái biyé bí anyu byáma, ânyu dámā á ngáfala ábǒg ámalá. 15Matúni wa mim̀kpə́l bíyə́m mə́vɔ́ŋ ai otsídā bə́yóm míńtómbá; makomozan bəyóm bə́ nyag ai bəyóm bíkə́lá? 16Zǎn, vógólán, é mínā bə́sə̄ yā myākɔn Zambá wɔ̄ŋ, myâyi wóg anə́ mālɛ̂ mínā é dzóm á ngábɔ ású dáma. 17Éyɔŋ mə ngálɔ́ŋ nyé ai anyu dáma, olugú wōē á bɛ́dege oyə́m wáma. 18Ngə́ mə tsog abé á ńnə̄m wáma, ngə́ Ńtondôbə a ndzí kig mavógolo. 19Á kə̄ kwī, ńdɔ a ngávógolo ma, a wógó ngogolán dzama. 20Maa á bɔ̄ɔ̄ ai Zambá yā a ndzí kig bɛ̌n ngogolán dzama, ngə́ ávǎ ḿbaalán mətǐŋ wóé ábə ma.